pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เอกอัครราชทูตเมียนมาประจำประเทศไทย เข้าเยี่ยมคำนับ รอง นรม.และ รมว.กห.
วันพุธที่ 9 พฤษภาคม 2561
เอกอัครราชทูตเมียนมาประจําประเทศไทย เข้าเยี่ยมคํานับ รอง นรม.และ รมว.กห.
เอกอัครราชทูตเมียนมาประจําประเทศไทย เข้าเยี่ยมคํานับ รอง นรม.และ รมว.กห.
พล.ท.คงชีพ ตันตระวาณิชย์ โฆษก กห.เปิดเผยว่า เมื่อ 9 พ.ค.61,1000 พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเข้าเยี่ยมคํานับของ นาย อู - มโย - มยินตาน ออท.เมียนมา ประจําประเทศไทย ในโอกาสเข้ารับหน้าที่ ณ ศาลาว่าการกลาโหม
ทั้งสองฝ่ายได้หารือร่วมกันถึง การเสริมสร้างความสัมพันธ์และพัฒนาความร่วมมือระหว่างสองประเทศที่มาต่อเนื่องตลอด 70 ปี ให้มีความก้าวหน้าและเข้มแข็งไปด้วยกัน ในประเด็นต่างๆประกอบด้วย การผลักดันความร่วมมือด้านแรงงาน การสนับสนุนส่งผู้หนีภัยการสู้รบกลับเมียนมาโดยสมัครใจ. สถานการณ์รัฐยะไข่ กระบวนการสันติภาพ รวมทั้งด้านเขตแดนและการยกระดับจุดผ่านแดนต่างๆ ซึ่งทั้งสองฝ่าย เห็นพ้องร่วมกันในการเดินหน้ายกระดับจุดผ่านแดนพิเศษ สิงขร - มอต่อง และจุดผ่อนปรนการค้า บ้านห้วยต้นนุ่น - แม่แจ๊ะ ให้เป็นจุดผ่านแดนถาวรอย่างเต็มรูปแบบ โดยไม่นําเขตแดนมาเป็นอุปสรรคต่อการพัฒนาตามแนวชายแดน เพื่อประโยชน์สุขต่อประชาชนตามแนวชายแดนทั้งสองประเทศ
พล.อ.ประวิตร ได้กล่าวย้ํา นโยบายของไทยในสถานการณ์รัฐยะไข่ ในการสนับสนุนและส่งเสริมมิติด้านความมั่นคงควบคู่กับการพัฒนาด้านเศรษฐกิจและสังคม โดยไทยพร้อมจะแบ่งปันประสบการณ์ด้านการเกษตรทฤษฏีใหม่ เพื่อพัฒนาคุณภาพชีวิตของประชาชนในพื้นที่ พร้อมกันนี้ ไทยพร้อมสนับสนุนและให้กําลังใจเมียนมาในกระบวนการสันติภาพและกระบวนการปรองดอง ซึ่งจะเป็นปัจจัยสําคัญต่อการพัฒนาประชาธิปไตย เศรษฐกิจและสังคมของเมียนมา ซึ่งเกื้อหนุนให้เกิดความมั่นคงของภูมิภาคไปด้วยกัน
นาย อู - มโย - มยินตาน ได้กล่าวขอบคุณไทย ที่แสดงความจริงใจ เข้าใจและยืนหยัดร่วมกับเมียนมาในสถานการณ์ต่างๆ ตลอดมา ความร่วมมือสนับสนุนส่งผู้หนีภัยการสู้รบที่สมัครใจกลับเมียนมาอย่างต่อเนื่องที่ผ่านมา เป็นส่วนสําคัญของแรงผลักดันการพัฒนาความสัมพันธ์ระหว่างกัน พร้อมกล่าวย้ําว่า การประสานงานและการทํางานร่วมกันอย่างใกล้ชิด จะเป็นส่วนสําคัญให้ทั้งสองประเทศสามารถบรรลุความสําเร็จร่วมกันในระยะเวลาอันใกล้
รัฐบาลไทย-ข่าวทำเนียบรัฐบาล-พนง.รัฐวิสาหกิจ พบ‘หม่อมเต่า’ชงตั้งกองทุนประกันความเสี่ยง - ปรับโครงสร้างเงินเดือน
วันศุกร์ที่ 16 สิงหาคม 2562
พนง.รัฐวิสาหกิจ พบ‘หม่อมเต่า’ชงตั้งกองทุนประกันความเสี่ยง - ปรับโครงสร้างเงินเดือน
นายคมสัน ทองศิริ ประธานเครือข่ายไฟฟ้าประปา และยาเพื่อชาติประชาชน และคณะ ขอเข้าพบรัฐมนตรีว่าการกระทรวงแรงงาน เพื่อแสดงความยินดีเนื่องในโอกาสที่รัฐมนตรีว่าการกระทรวงแรงงานเข้ารับตําแหน่ง และยื่นหนังสือข้อเสนอให้สนับสนุนการจัดตั้งกองทุนประกันความเสี่ยง
นายคมสัน ทองศิริ ประธานเครือข่ายไฟฟ้าประปา และยาเพื่อชาติประชาชน และคณะ ขอเข้าพบรัฐมนตรีว่าการกระทรวงแรงงาน เพื่อแสดงความยินดีเนื่องในโอกาสที่รัฐมนตรีว่าการกระทรวงแรงงานเข้ารับตําแหน่ง และยื่นหนังสือข้อเสนอให้สนับสนุนการจัดตั้งกองทุนประกันความเสี่ยง และให้ปรับบัญชีโครงสร้างเงินเดือนพนักงานรัฐวิสาหกิจทั้งระบบ
เมื่อวันที่ 16 สิงหาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า นายคมสัน ทองศิริ ประธานเครือข่ายไฟฟ้าประปา และยาเพื่อชาติประชาชน และคณะ จํานวนประมาณ 20 คน ขอเข้าพบ เพื่อแสดงความยินดีเนื่องในโอกาสที่รัฐมนตรีว่าการกระทรวงแรงงานเข้ารับตําแหน่ง และยื่นข้อเสนอปัญหาเกี่ยวกับสิทธิประโยชน์ของพนักงานรัฐวิสาหกิจ 2 ประการ คือ ขอเสนอจัดตั้งกองทุนประกันความเสี่ยงจากการบริหารกองทุนสํารองเลี้ยงชีพ และให้ปรับบัญชีโครงสร้างเงินเดือนพนักงานรัฐวิสาหกิจ ณ ห้องรับรองรัฐมนตรีว่าการกระทรวงแรงงาน ชั้น 6 และบริเวณด้านล่างอาคารกระทรวงแรงงาน โดยนายคมสันฯ กล่าวว่า เนื่องจากในอดีตนโยบายภาครัฐได้ผลักดันให้รัฐวิสาหกิจเปลี่ยนสวัสดิการหลังเกษียณอายุจากกองทุนบําเหน็จพนักงานมาเป็นกองทุนสํารองเลี้ยงชีพพนักงานรัฐวิสาหกิจ ทั้งนี้ เครือข่ายฯ เห็นว่า การเปลี่ยนแปลงดังกล่าวเป็นความประสงค์ของภารัฐที่ต้องการให้ปริมาณการลงทนในตลาดหลักทรัพย์เจริญเติบโตขึ้น ซึ่งมีผลกระทบต่อชีวิตภายหลังเกษียณอายุของพนักงานรัฐวิสาหกิจ โดยเฉพาะพนักงานชั้นผู้น้อยที่มีฐานะและเงินเดือนน้อย ได้รับผลกระทบโดยได้รับเงินหลังเกษียณอายุจากกองทุนสํารองเลี้ยงชีพ น้อยกว่าการได้รับจากเงินกองทุนบําเหน็จ แต่ขณะเดียวกันผู้บริหารรัฐวิสาหกิจมีฐานะและเงินเดือนสูง ได้รับผลกระทบค่อนข้างน้อย เนื่องจากมีศักยภาพในการออมและการลงทุน รวมถึงได้รับสิทธิประโยชน์จากการยกเว้นภาษี เครือข่ายฯ จึงเรียกร้องให้กระทรวงแรงงาน สนับสนุนการจัดตั้งกองทุนประกันความเสี่ยง
เพื่อดูแลพนักงานที่เกษียณอายุได้รับเงินกองทุนสํารองเลี้ยงชีพไม่น้อยกว่าเงินกองทุนบําเหน็จตามเกณฑ์ที่พึงจะได้รับ
ประธานเครือข่ายไฟฟ้า ประปาฯ ยังได้เรียกร้องให้กระทรวงแรงงานมีการปรับบัญชีโครงสร้างเงินเดือนของพนักงานรัฐวิสาหกิจทั้งระบบ โดยยึดหลักการบริหารบุคคลที่ดีและเป็นธรรม เนื่องจากไม่ได้รับการปรับบัญชีโครงสร้างเงินเดือนมานานกว่า 15 ปีแล้ว โดยให้ รมว.แรงงาน สนับสนุนข้อเรียกร้องดังกล่าว โดยการนําเข้าพิจารณาในคณะกรรมการแรงงานรัฐวิสาหกิจสัมพันธ์เพื่อขอความเห็นชอบจากที่ประชุมและดําเนินการตามขั้นตอนต่อไป
----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
16 สิงหาคม 2562
รัฐบาลไทย-ข่าวทำเนียบรัฐบาล-นายกรัฐมนตรีรับมอบเงินช่วยเหลือในการแก้ไขปัญหาไวรัสโควิด-19 จากภาคเอกชน
วันอังคารที่ 14 เมษายน 2563
นายกรัฐมนตรีรับมอบเงินช่วยเหลือในการแก้ไขปัญหาไวรัสโควิด-19 จากภาคเอกชน
นายกรัฐมนตรีรับมอบเงินช่วยเหลือในการแก้ไขปัญหาไวรัสโควิด-19 จากภาคเอกชน
วันนี้ 14 เมษายน 2563 เวลา 11.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบเงินช่วยเหลือจากคณะผู้บริหาร บริษัท เดอะมอลล์ กรุ๊ป จํากัด จํานวน 20 ล้านบาท และคณะผู้บริหารสมาคมธนาคารไทย จํานวน 50 ล้านบาท เพื่อนําไปการแก้ไขปัญหาและดูแลรักษาผู้ป่วยติดเชื้อไวรัสโควิด-19 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีขอบคุณภาคเอกชนที่ร่วมกับภาครัฐ ในการช่วยเหลือ ดูแล แพทย์ พยาบาลและสถานพยาบาลต่าง ๆ ด้วยความร่วมมือจากทุกภาคส่วนเช่นนี้ ทําให้รัฐบาลสามารถทํางานต่าง ๆ ได้มากยิ่งขึ้น และช่วงเช้าที่ผ่านมา ในการประชุมอาเซียนผ่านระบบการประชุมทางไกล ได้ชื่นชมแนวปฏิบัติที่ดีของไทย ทําให้ตัวเลขสถิติต่างๆของไทยดีขึ้นอย่างต่อเนื่อง ถึงอย่างนั้นรัฐบาลคงยังต้องเข้มงวดเพื่อระมัดระวังต่อไป อย่างไรก็ตาม รัฐบาลตระหนักถึงความยากลําบากของภาคเอกชน ผู้ประกอบการ จึงได้มีมาตรการช่วยเหลือ ซึ่งพิจารณาผ่อนปรนมาตรการต่างๆ ต่อเมื่อสถานการณ์ดีขึ้น ในโอกาสนี้ คณะผู้บริหาร บริษัท เดอะมอลล์ กรุ๊ป กล่าวให้กําลังใจนายกรัฐมนตรี รัฐบาลและคณะแพทย์ ที่ให้ความช่วยเหลือผู้ป่วย พร้อมที่จะเป็นส่วนหนึ่งในการสนับสนุนการทํางานของรัฐบาลในการป้องกันการแพร่ระบาดไวรัสโควิด-19 ด้วย
จากนั้น นายกรัฐมนตรีรับมอบเงินช่วยเหลือจากสมาคมธนาคารแห่งประเทศไทย จํานวน 50 ล้านบาท โดยชื่นชมเจตนารมณ์ที่ดีของสมาคมธนาคารไทย ที่ร่วมเสียสละและสนับสนุนรัฐบาลให้ดําเนินมาตรการต่างๆ ได้อย่างต่อเนื่อง ซึ่งผู้แทนสมาคมธนาคารแห่งประเทศไทย ได้กล่าวสนับสนุนรัฐบาล บุคลากรสาธารณสุข ที่ทํางานอย่างหนักในการแก้ไขปัญหาการแพร่ระบาดของโรคไวรัสโควิด-19 ให้ผลกระทบทางเศรษฐกิจและการดํารงชีวิตของพี่น้องประชาชนน้อยที่สุด ทั้งนี้ ธนาคารไทยขอยืนยันความพร้อมของระบบการให้บริการต่างๆ ทั้งการชําระเงินยังคงเป็นไปตามปกติ รวมทั้งพร้อมให้ความผู้ประกอบการและประชาชน ทั้งการเพิ่มสภาพคล่อง ลดดอกเบี้ย พักชําระเงินต้นและดอกเบี้ยโดยธนาคารพาณิชย์มีความพร้อมด้านบุคลากร เครือข่ายและอุปกรณ์ต่างๆ เพื่อส่งผ่านเม็ดเงินไปยังประกอบการได้อย่างมีประสิทธิภาพ สามารถเชื่อมั่นในศักยภาพระบบธนาคารพาณิชย์ได้ และขอชื่นชมและเป็นกําลังใจให้นายกรัฐมนตรีและบุคลากรด้านสาธารณสุขในการแก้ไขปัญหาต่างๆให้ประสบความสําเร็จ และพร้อมที่จะนํานโยบายของรัฐไปปฏิบัติเพื่อให้เกิดผลอย่างเป็นรูปธรรมและเป็นประโยชน์ต่อประเทศ
โอกาสเดียวกันนี้ นายกรัฐมนตรีได้เป็นสักขีพยานในการมอบเงินบริจาคจากคณะผู้บริหาร เดอะมอลล์ กรุ๊ป จํากัด ประกอบด้วย นางสาวกฤษณา อัมพุช รองประธานกรรมการ นางอัจฉรา อัมพุช รองประธานกรรมการบริหารอาวุโส และคณะผู้บริหารสมาคมธนาคารไทย และผู้บริหารธนาคาร ให้แก่โรงพยาบาลต่างๆ โดยมีผู้บริหารระดับจากโรงพยาบาลจุฬาลงกรณ์ โรงพยาบาลรามาธิบดี โรงพยาบาลราชวิถี สถาบันบําราศนราดูร และผู้บริหารคณะแพทย์ศาสตร์ ศิริราชพยาบาล สภากาชาดไทย ร่วมเป็นสักขีพยาน
*******************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.อบรมการช่วยชีวิตขั้นพื้นฐานจิตอาสาเฉลิมพระเกียรติ สมเด็จพระเจ้าอยู่หัว รัชกาลที่ 10
วันอังคารที่ 3 เมษายน 2561
สธ.อบรมการช่วยชีวิตขั้นพื้นฐานจิตอาสาเฉลิมพระเกียรติ สมเด็จพระเจ้าอยู่หัว รัชกาลที่ 10
กระทรวงสาธารณสุข จัดอบรมการช่วยชีวิตขั้นพื้นฐาน สําหรับจิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัว รัชกาลที่ 10 เนื่องในโอกาสวันเฉลิมพระชนมพรรษา 66 พรรษา วันที่ 28 กรกฎาคม 2561
วันนี้ (3 เมษายน 2561) ที่โรงพยาบาลพระนั่งเกล้า จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข เป็นประธานเปิดการอบรมการช่วยชีวิตขั้นพื้นฐาน สําหรับจิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เนื่องในโอกาสวันเฉลิมพระชนมพรรษา 66 พรรษา ในวันที่ 28 กรกฎาคม พ.ศ. 2561 เพื่อให้อาสาสมัครสาธารณสุข จิตอาสาและประชาชนที่เข้ารับการอบรมจํานวน 500 คน มีความรู้ที่ถูกต้อง สามารถนําความรู้ไปช่วยชีวิตผู้อื่นได้ เป็นการแสดงความจงรักภักดี และสํานึกในพระมหากรุณาธิคุณของสมเด็จพระเจ้าอยู่หัว รัชกาลที่ 10
นายแพทย์เจษฎา กล่าวต่อว่า กระทรวงสาธารณสุข ได้จัดอบรมการช่วยชีวิตขั้นพื้นฐาน ต้องการให้ประชาชนมีความรู้การช่วยชีวิตขั้นพื้นฐานอย่างถูกวิธี รวดเร็ว ทันท่วงที เพื่อให้ความช่วยเหลือผู้ที่ประสบภาวะหัวใจหยุดเต้นฉับพลัน ซึ่งอาจเกิดได้กับทุกคน ทุกที่ และทุกเวลา ในแต่ละปี มีคนไทยเสียชีวิตจากภาวะหัวใจหยุดเต้นเฉียบพลันกว่า 54,000 คน หรือเฉลี่ย 1 ชั่วโมง ๆ ละ 6 คน แต่ละนาทีที่ผ่านไปหลังจากหัวใจหยุดเต้น จะทําให้โอกาสการรอดชีวิตลดลงร้อยละ 7-10 แต่หากผู้ป่วยได้รับการช่วยเหลือด้วยการช่วยฟื้นคืนชีพ (CPR) อย่างถูกต้อง และใช้เครื่องกระตุกไฟฟ้าหัวใจอัตโนมัติ (AED) ภายในระยะเวลา 4 นาที หลังจากหัวใจหยุดเต้น จะช่วยเพิ่มโอกาสการรอดชีวิตจากภาวะหัวใจหยุดเต้นเฉียบพลันได้
ทั้งนี้ กระทรวงสาธารณสุข ได้จัดทําโครงการอบรมการช่วยชีวิตขั้นพื้นฐาน สําหรับจิตอาสาและประชาชนทั่วไป เฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร พระมหากษัตริย์ไทย รัชกาลที่ 10 แห่งราชวงศ์จักรี เนื่องในโอกาสวันเฉลิมพระชนมพรรษา 66 พรรษา ในวันที่ 28 กรกฎาคม พ.ศ. 2561 ซึ่งประกอบด้วย บุคลากรทางการแพทย์ อาสาสมัครสาธารณสุขประจําหมู่บ้าน จิตอาสา และประชาชนทั่วไป ที่จังหวัดสงขลา นนทบุรี และปัตตานี ในระหว่างเดือนมีนาคม - เมษายน 2561
************************************* 3 เมษายน 2561
รัฐบาลไทย-ข่าวทำเนียบรัฐบาล-ปลัด ก.อุตฯ ลงพื้นที่ตรวจเยี่ยมผู้ประกอบการผลิตน้ำปลา บริษัท สินวารีพัฒนา จำกัด จังหวัดจันทบุรี พร้อมแนะนำสินเชื่อกองทุนพัฒนา SME ตามแนวประชารัฐ
วันอังคารที่ 6 กุมภาพันธ์ 2561
ปลัด ก.อุตฯ ลงพื้นที่ตรวจเยี่ยมผู้ประกอบการผลิตน้ําปลา บริษัท สินวารีพัฒนา จํากัด จังหวัดจันทบุรี พร้อมแนะนําสินเชื่อกองทุนพัฒนา SME ตามแนวประชารัฐ
ปลัด ก.อุตฯ ลงพื้นที่ตรวจเยี่ยมผู้ประกอบการผลิตน้ําปลา บริษัท สินวารีพัฒนา จํากัด จังหวัดจันทบุรี พร้อมแนะนําสินเชื่อกองทุนพัฒนา SME ตามแนวประชารัฐ
วันนี้ (6 กุมภาพันธ์ 2561) นายพสุ โลหารชุน ปลัดกระทรวงอุตสาหกรรม พร้อมนางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม ลงพื้นที่ตรวจเยี่ยมสถานประกอบการ บริษัท สินวารีพัฒนา จํากัด จังหวัดจันทบุรี ผู้ผลิตภัณฑ์น้ําปลาแท้คุณภาพ ภายใต้แบรนด์ “(Megachef)” ที่ส่งออกสู่ตลาดประเทศไทย และตลาดต่างประเทศทั่วโลก น้ําปลาเมกาเชฟ คือ หัวน้ําปลาแท้ ที่ผ่านการหมักโดยใช้ปลาสดๆ คลุกเคล้ากับเกลือทะเลล้างสะอาด หมักด้วยวิธีการทางธรรมชาติ นาน 2 ปี ภายใต้โรงงานที่สะอาดและทันสมัยได้มาตรฐาน คุณภาพอาหารส่งออก (GMP & HACCP) พร้อมแนะนําสินเชื่อ กองทุนพัฒนา SME ตามแนวประชารัฐ
รัฐบาลไทย-ข่าวทำเนียบรัฐบาล-รองนายกฯ พลเรือเอก ณรงค์ฯ ติดตามความคืบหน้าร่างพ.ร.บ.ความมั่นคงด้านวัคซีนแห่งชาติ พ.ศ. ...
วันจันทร์ที่ 17 ตุลาคม 2559
รองนายกฯ พลเรือเอก ณรงค์ฯ ติดตามความคืบหน้าร่างพ.ร.บ.ความมั่นคงด้านวัคซีนแห่งชาติ พ.ศ. ...
พลเรือเอกณรงค์ รองนายกรัฐมนตรี เป็นประธานการประชุมคณะกรรมการวัคซีนแห่งชาติ ครั้งที่ 3/2559 เพื่อติดตามความคืบหน้าร่างพ.ร.บ.ความมั่นคงแห่งชาติ พ.ศ. ... พร้อมรับฟังความเห็นจาก 10 หน่วยงานที่เกี่ยวข้อง เพื่อปรับปรุงร่าง พ.ร.บ. ให้เหมาะสมและสร้างความมั่น
วันนี้ (31 สิงหาคม 2559) เวลา 13.30 น. ณ ห้องประชุมคณะรัฐมนตรีเดิม สํานักเลขาธิการคณะรัฐมนตรี ทําเนียบรัฐบาล พลเรือเอกณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการวัคซีนแห่งชาติ ครั้งที่ 3/2559 โดยมีนพ.โสภณ เมฆธน ปลัดกระทรวงสาธารณสุข และคณะกรรมการจากหน่วยงานที่เกี่ยวข้องเข้าร่วมประชุม
ที่ประชุมได้พิจารณาและติดตามความคืบหน้าร่างพระราชบัญญัติความมั่นคงด้านวัคซีนแห่งชาติ พ.ศ .... ซึ่งสถาบันวัคซีนแห่งชาติ (องค์การมหาชน) ได้จัดทําขึ้น เพื่อเร่งรัดการนําเสนอร่าง พ.ร.บ. ฉบับนี้ต่อ ครม. โดยได้รับฟังความคิดเห็นจากหน่วยงานที่เกี่ยวข้องทั้ง 10 หน่วยงาน ได้แก่ กระทรวงการคลัง กระทรวงวิทยาศาสตร์และเทคโนโลยี กระทรวงสาธารณสุข กระทรวงศึกษาธิการ สํานักงานคณะกรรมการพัฒนาการเศรษฐกิจและสังคมแห่งชาติ สํานักงานคณะกรรมการกฤษฎีกา กพ. กพร. สํานักงบประมาณ และฝ่ายกฎหมายของคณะรักษาความสงบแห่งชาติ ซึ่งหน่วยงานส่วนใหญ่ให้ความเห็นสนับสนุน และหลายหน่วยงานให้ข้อเสนอแนะเพื่อปรับปรุงร่าง พ.ร.บ. ฉบับนี้ให้เหมาะสมยิ่งขึ้น
ประธานได้กล่าวว่า หากร่าง พ.ร.บ.ฉบับนี้ ผ่านการพิจารณาของครม. และสนช. จะทําให้ประเทศไทยมีกลไกที่มีความเข้มแข็งในการพัฒนาขีดความสามารถของประเทศที่จะพึ่งพาตนเองมากขึ้น ทั้งด้านการวิจัย พัฒนา ผลิต และจัดหาวัคซีนที่จําเป็น มาใช้ในการป้องกันและควบคุมโรคที่เป็นภัยต่อสุขภาพของประชาชน และลดผลกระทบต่อเศรษฐกิจและสังคมจากโรคติดต่อต่าง ๆ
นอกจากนี้ ที่ประชุมได้มีมติเห็นชอบข้อเสนอการปรับปรุงกลไกการพิจารณานําวัคซีนใหม่มาใช้ในแผนงานสร้างเสริมภูมิคุ้มกันโรค เพื่อให้บริการแก่เด็กและประชาชนทั่วประเทศ โดยเสนอให้คณะกรรมการพัฒนาระบบยาแห่งชาติ พิจารณาปรับปรุงแนวทางและขั้นตอนการพิจารณาวัคซีน เพื่อลดความซ้ําซ้อนและมีกรอบเวลาที่ชัดเจน ซึ่งจะช่วยให้พิจารณาการนําวัคซีนใหม่เข้าบัญชียาหลักได้รวดเร็วขึ้น สําหรับการพิจารณานําวัคซีน เอช พี วี (วัคซีนป้องกันมะเร็งปากมดลูก) เข้าบัญชียาหลัก ให้ประสานงานเร่งดําเนินการเพื่อให้สามารถนําวัคซีนมาเริ่มต้นให้บริการแก่เด็กนักเรียนหญิง ป.5 ตามแผนของกระทรวงสาธารณสุขและ สปสช. ต่อไป
************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-นายกรัฐมนตรีขอบคุณผู้สนับสนุนและไม่สนับสนุน ขออย่ากังวลเรื่องตั้งพรรคการเมือง
วันอังคารที่ 27 มิถุนายน 2560
นายกรัฐมนตรีขอบคุณผู้สนับสนุนและไม่สนับสนุน ขออย่ากังวลเรื่องตั้งพรรคการเมือง
นายกรัฐมนตรีขอบคุณผู้สนับสนุนและไม่สนับสนุน ขออย่ากังวลเรื่องตั้งพรรคการเมือง
วันที่ (27 มิถุนายน 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลักการประชุมคณะรัฐมนตรีถึงกรณีผลสํารวจความคิดเห็นของนิด้าโพล สนับสนุนการตั้งพรรคการเมืองใหม่ขึ้นมาเพื่อสนับสนุนรัฐบาลชุดปัจจุบัน ว่า เรื่องที่รัฐบาลจะไปตั้งพรรคการเมือง ตนยังคิดไม่ถึงขั้นนั้น คิดเเต่ว่าวันนี้เราจะแก้ไขบริหารราชการเเผ่นดินอย่างไร ในขณะที่มีรัฐธรรมนูญออกมาเเล้ว เเละกําลังจัดทํากฎหมายลูก ซึ่งหลายอย่างจะมุ่งเน้นการเมืองไม่ได้ เพราะเป็นเรื่องของกลุ่มเเม่น้ํา 5 สายที่จะช่วยกันทําออกมา องค์กรอิสระต่าง ๆ อีกมากมาย รวมถึงการเปลี่ยนผ่านทางการเมืองที่จะทําให้เราได้รัฐบาลใหม่ที่มีธรรมาภิบาล ซึ่งต้องไปด้วยกฎหมาย
"อย่ามากังวลว่าตัวผมจะอยู่หรือไม่ อย่างไร จะตั้งพรรคเองหรือเปล่า วันนี้ผมยังไม่คิดตรงจุดนี้ ขอให้ผ่านไปก่อน สถานการณ์จะเป็นตัวชี้ชัดเองว่าจะทําอย่างไรในอนาคต เราต้องคาดหวังสิ่งที่ดี สิ่งที่ทําได้ในอนาคต ทําได้สําเร็จ อย่าไปคิดว่าต้องไปทําโน่นทํานี่เวลานี้ สมาธิจะเสีย วันหน้าก็อยู่ที่ประชาชน" นายกรัฐมนตรีกล่าว
สําหรับกรณีผลสํารวจที่ออกมานั้น ตนขอขอบคุณผู้สนับสนุน เเละขอบคุณผู้ไม่สนับสนุนด้วยเช่นกัน เพราะเป็นการรับฟังความคิดเห็นสองทาง ส่วนกรณีการลาออกของสภาขับเคลื่อนการปฏิรูปประเทศ (สปท.) และสภานิติบัญญัติแห่งชาติ (สนช.) นั้น เป็นเรื่องส่วนตัว ไม่สามารถห้ามได้ มีเพียงบางคนเท่านั้นที่ลาออกเพื่อไปสมัครพรรคการเมือง และขออวยพรให้ประสบความสําเร็จ พร้อมกล่าวยืนยันว่าไม่กระทบต่อโรดแมปของรัฐบาล
------------------------------------
รัฐบาลไทย-ข่าวทำเนียบรัฐบาล-นายกฯ ประชุมติดตามการช่วยเหลือ-มอบนโยบายแก้น้ำท่วมใต้
วันจันทร์ที่ 6 กุมภาพันธ์ 2560
นายกฯ ประชุมติดตามการช่วยเหลือ-มอบนโยบายแก้น้ําท่วมใต้
นายกฯ ประชุมติดตามการช่วยเหลือ-มอบนโยบายแก้น้ําท่วมใต้
สุราษฎร์ธานี 26 ม.ค.-นายกรัฐมนตรีเดินทางติดตามสถานการณ์น้ําในพื้นที่ อ.พุนพิน จากนั้นเดินทางประชุมกับหน่วยงานที่เกี่ยวข้องที่กองบัญชาการป้องกันและบรรเทาสาธารณภัยแห่งชาติส่วนหน้าจังหวัดสุราษฎร์ธานี เพื่อเร่งติดตามการให้ความช่วยเหลือและมอบนโยบายในการแก้ปัญหาน้ําท่วมภาคใต้ระยะยา
ว
พล.อ.ประยุทธ์ จันทร์โอชา นายกรัฐมนตรี พร้อมด้วยรัฐมนตรีว่าการกระทรวงมหาดไทย รัฐมนตรีว่าการกระทรวงเกษตรและสหกรณ์ พร้อมคณะ ประชุมร่วมกับผู้ว่าราชการจังหวัดในพื้นที่ภาคใต้และจังหวัดประจวบคีรีขันธ์ รวม 15 จังหวัด ซึ่งเป็นพื้นที่ประสบอุทกภัย และยังคงต้องเฝ้าระวังสถานการณ์ต่อเนื่อง รวมทั้งหน่วยงานที่เกี่ยวข้อง ในการให้ความช่วยเหลือฟื้นฟูและเยียวยาผู้ประสบอุทกภัย เพื่อรับฟังผลการดําเนินงานของหน่วยงานต่างๆ และมอบนโยบายในการแก้ปัญหา
กองบัญชาการป้องกันและบรรเทาสาธารณภัยแห่งชาติส่วนหน้าจังหวัดสุราษฎร์ธานีแห่งนี้ รัฐบาลได้จัดตั้งขึ้นหลังยกระดับสาธารณภัยในพื้นที่เป็นระดับ 3 เพื่อความรวดเร็วในการบริหารจัดการปัญหาอุทกภัยในพื้นที่ 12 จังหวัด 127 อําเภอ ตั้งแต่วันที่ 5 มกราคมที่ผ่านมา ซึ่งจนถึงขณะนี้ยังมีพื้นที่ประสบอุทกภัยรวม 4 จังหวัด ประกอบด้วยจังหวัดสุราษฎร์ธานี นครศรีธรรมราช ยะลา และนราธิวาส ซึ่งจนถึงขณะนี้ยังคงมีประชาชนต้องอพยพอยู่ในจุดอพยพ ไม่สามารถเข้าพักอาศัยภายในบ้านได้รวม 18 จุด กว่า 2,000 ค
ส่วนจังหวัดที่ยังคงต้องเฝ้าระวังต่อเนื่อง ประกอบด้วย ปัตตานี สงขลา และพัทลุง สรุปความเสียหายเบื้องต้นรวม 12 จังหวัด 127 อําเภอ ประชาชนได้รับผลกระทบกว่า 1,800,000 คน บ้านเรือนพังสิ้นเชิงกว่า 270 หลัง เสียหายบางส่วนกว่า 9,000 หลัง และมีผู้เสียชีวิตรวม 90 คน ภายหลังการประชุมมีการตั้งโต๊ะสําหรับแถลงข่าวให้กับนายกรัฐมนตรี ซึ่งจะรายงานให้ทราบต่อไป.-
ขอขอบคุณข้อมูลจาก :http://www.tnamcot.com/content/643019(สํานักข่าวไทย)
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานและปาฐกถาพิเศษในงานเสวนา “ผ่าทางตัน 5 G คลื่นความถี่นำไทยสู่ 4.0 อย่างยั่งยืน”
วันพฤหัสบดีที่ 30 มีนาคม 2560
รมว.ดิจิทัลฯ เป็นประธานและปาฐกถาพิเศษในงานเสวนา “ผ่าทางตัน 5 G คลื่นความถี่นําไทยสู่ 4.0 อย่างยั่งยืน”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานและกล่าวปาฐกถาพิเศษในงานเสวนา “ผ่าทางตัน 5 G คลื่นความถี่นําไทยสู่ 4.0 อย่างยั่งยืน” จัดโดยบริษัท โทเทิ่ล แอ็คเซ็ส คอมมูนิเคชั่น จํากัด (มหาชน) ทั้งนี้ ดร.พิเชฐฯ ได้กล่าวถึง การขับเคลื่อนนโยบายดิจิทัลเพื่อเศรษฐกิจและสังคม สามารถลดช่องว่างระหว่างหน่วยงานภาครัฐ และภาคเอกชนได้ด้วยนโยบายประชารัฐ ทําให้ทั้งสองฝ่ายมีกิจกรรมร่วมกันที่จะต้องขับเคลื่อนการใช้สื่อดิจิทัลเพื่อเปิดช่องว่าง และสร้างทางออกให้กับเศรษฐกิจของประเทศไทย โดยเฉพาะเศรษฐกิจฐานรากในชุมชนท้องถิ่น สิ่งที่คาดหวังต่อไป คือ ทางออกของประเทศไทยในการขับเคลื่อนเศรษฐกิจดิจิทัล ซึ่งเป็นเส้นทางเดินของเศรษฐกิจประเทศไทยที่จะต้องใช้ประโยชน์จากเทคโนโลยีดิจิทัลให้มากที่สุด เพื่อสร้างโอกาส ขยายช่องทาง ลดต้นทุน และเพิ่มรายได้ อย่างไรก็ตาม หน่วยงานภาครัฐทุกกระทรวง ส่วนราชการทุกแห่ง จะต้องทําหน้าที่กระตุ้นให้เกิดการใช้สื่อดิจิทัล การนําเทคโนโลยีดิจิทัลมาทําให้เกิดกิจกรรมทางเศรษฐกิจ เพื่อให้เป็นไปตามเป้าหมายตามแผนพัฒนาดิจิทัลเพื่อเศรษฐกิจและสังคม การเสวนาดังกล่าวจัดขึ้น ณ ห้องแกรนด์ บอลรูม โรงแรมเชอราตัน แกรนด์ สุขุมวิท กรุงเทพฯ เมื่อวันที่ 29 มีนาคม 2560
**************************
รัฐบาลไทย-ข่าวทำเนียบรัฐบาล-“พาณิชย์” สรุปผลการจับกุมผู้จำหน่ายหน้ากากอนามัย/แอลกอฮอล์ เพิ่มเป็น 248 ราย กระทำความผิด ตาม พ.ร.บ. ว่าด้วยราคาสินค้าและบริการ พ.ศ. 2542 (ประจำวันที่ 3 เมษายน 63) [กระทรวงพาณิชย์]
วันศุกร์ที่ 3 เมษายน 2563
“พาณิชย์” สรุปผลการจับกุมผู้จําหน่ายหน้ากากอนามัย/แอลกอฮอล์ เพิ่มเป็น 248 ราย กระทําความผิด ตาม พ.ร.บ. ว่าด้วยราคาสินค้าและบริการ พ.ศ. 2542 (ประจําวันที่ 3 เมษายน 63) [กระทรวงพาณิชย์]
“พาณิชย์”เผยผลการจับกุมผู้กระทําความผิดจําหน่ายหน้ากากอนามัยและแอลกอฮอล์ได้เพิ่มอีก 7 ราย ส่วนไข่ไก่ไม่พบผู้กระทําความผิดต่อเนื่อง เหตุสถานการณ์ดีขึ้น ฟาร์มได้รับคําสั่งซื้อชะลอตัวลง
ผู้จําหน่ายรายใหญ่ส่งสินค้าเข้าตลาดมากขึ้น ขณะที่ห้างและร้านค้าปลีกมีสินค้าจําหน่ายเพียงพอ
นางลลิดา จิวะนันทประวัติ รองโฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ ว่า เมื่อวันที่ 2 เม.ย.2563 ที่ผ่านมา กระทรวงพาณิชย์และหน่วยงานที่เกี่ยวข้อง ได้ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 โดยสามารถจับกุมผู้กระทําความผิดกรณีหน้ากากอนามัย และแอลกอฮอล์ ได้เพิ่มอีก 7 ราย แบ่งเป็นกรุงเทพฯ 2 ราย โดยเป็นการจับกุมร้านค้าออนไลน์บนเฟซบุ๊ก จําหน่ายหน้ากากอนามัยนําเข้าจากจีน ราคากล่องละ 665 บาท ราคาเฉลี่ย 13.30 บาทต่อชิ้น รวม 2.5 แสนชิ้น ซึ่งได้ส่งดําเนินคดีตามมาตรา 25 (5) และมาตรา 29 แล้ว และจับกุมผู้จําหน่ายแอลกอฮอล์ไม่ปิดป้ายแสดงราคา โดยได้เปรียบเทียบปรับตามมาตรา 28 แล้ว
ส่วนในต่างจังหวัด 5 ราย โดยจับกุมร้านค้าทั่วไปจําหน่ายหน้ากากอนามัยแพงเกินจริง 2 รายที่จังหวัดเพชรบูรณ์และชลบุรี จับกุมร้านค้าที่จําหน่ายเกินราคาควบคุม 1 ราย ที่จังหวัดระนอง และจับกุมร้านค้าไม่ปิดป้ายแสดงราคา 2 ราย ที่จังหวัดชัยภูมิ ทําให้สถิติการจับกุมผู้กระทําความผิดกรณีหน้ากากอนามัย เจลแอลกอฮอล์ และแอลกอฮอล์ เพิ่มขึ้นเป็น 248 ราย แยกเป็นกรุงเทพฯ 122 ราย และต่างจังหวัด 126 ราย
ส่วนการจับกุมผู้กระทําความผิดจําหน่ายไข่ไก่เกินราคาทั่วประเทศ ณ วันที่ 2 เม.ย.2563 ไม่พบผู้กระทําความผิดเพิ่มเติม เพราะขณะนี้ ผลผลิตไข่ไก่เข้าสู่ตลาดปกติ ฟาร์มไข่ไก่ได้รับคําสั่งซื้อชะลอตัวลงจากช่วงสัปดาห์ก่อนที่มีความต้องการมาก ทําให้สามารถส่งไข่ไก่ให้กับผู้ค้าส่งได้มากขึ้น ทําให้ได้รับสินค้าเพียงพอที่จะกระจายต่อไปยังผู้ค้าปลีก ขณะที่ผู้จําหน่ายรายใหญ่ ทั้งซีพี เบทาโกร ก็กระจายไข่ไก่เข้าสู่ระบบเพิ่มขึ้น โดยสถานการณ์ในห้างโมเดิร์นเทรด เช่น แม็คโคร บิ๊กซี เทสโก้โลตัส มีสินค้าวางจําหน่ายเพิ่มขึ้น แต่ยังจํากัดการซื้อของประชาชนคนละ 1-2 แผง เพื่อกระจายให้ทั่วถึง ส่วนประชาชนมีการซื้อเท่าที่จําเป็น
สําหรับโทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) และมาตรา 25 (5) ไม่แจ้งต้นทุนซื้อขาย สต๊อก มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่ปิดป้ายแสดงราคาขาย มาตรา 28 มีอัตราโทษปรับไม่เกิน 1 หมื่นบาท ข้อหาขายแพงเกินสมควร (มาตรา 29) มีอัตราโทษจําคุก ไม่เกิน 7 ปี ปรับไม่เกิน 1.4 แสนบาท หรือ ทั้งจําทั้งปรับ
ทั้งนี้ กระทรวงพาณิชย์จะมีการติดตามสถานการณ์ราคาสินค้าอย่างใกล้ชิดต่อไป โดยในช่วงนี้จะให้ความสําคัญกับสินค้าที่มีความต้องการเพิ่มขึ้น เช่น ไข่ไก่ หน้ากากอนามัย เจลล้างมือ และแอลกอฮอล์ ขอให้ผู้ค้าสินค้า ห้ามฉวยโอกาสขึ้นราคาโดยเด็ดขาด และหากผู้บริโภคพบเห็นการกระทําผิดกฎหมาย สามารถร้องเรียนได้ที่สายด่วน 1569 กรมการค้าภายใน และในต่างจังหวัดสามารถร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด
รัฐบาลไทย-ข่าวทำเนียบรัฐบาล-ทส. จัดกิจกรรมรำลึก 29 ปี สืบ นาคะเสถียร ณ เขตรักษาพันธุ์สัตว์ป่าห้วยขาแข้ง อุทัยธานี
วันจันทร์ที่ 2 กันยายน 2562
ทส. จัดกิจกรรมรําลึก 29 ปี สืบ นาคะเสถียร ณ เขตรักษาพันธุ์สัตว์ป่าห้วยขาแข้ง อุทัยธานี
กระทรวงทรัพยากรธรรมชาติและสิ่งแวดล้อม ร่วมกับ มูลนิธิสืบนาคะสเถียร และจังหวัดอุทัยธานี จัดกิจกรรมรําลึก 29 ปีสืบ นาคะเสถียร เพื่อระลึกถึงการจากไปของ สืบ นาคะเสถียร อดีตหัวหน้าเขตรักษาพันธุ์สัตว์ป่าห้วยขาแข้ง ครบรอบ 29 ปี วันที่ 1 กันยายน 2533 ณ เขตรัก
ทส. จัดกิจกรรมรําลึก 29 ปี สืบ นาคะเสถียร ณ เขตรักษาพันธุ์สัตว์ป่าห้วยขาแข้ง อุทัยธานี
กระทรวงทรัพยากรธรรมชาติและสิ่งแวดล้อม ร่วมกับ มูลนิธิสืบนาคะสเถียร และจังหวัดอุทัยธานี จัดกิจกรรมรําลึก 29 ปีสืบ นาคะเสถียร เพื่อระลึกถึงการจากไปของ สืบ นาคะเสถียร อดีตหัวหน้าเขตรักษาพันธุ์สัตว์ป่าห้วยขาแข้ง ครบรอบ 29 ปี วันที่ 1 กันยายน 2533 ณ เขตรักษาพันธุ์สัตว์ป่าห้วยขาแข้ง จังหวัดอุทัยธานี โดยมีหน่วยงานราชการ เอกชนและรัฐวิสาหกิจ ประชาชนนักเรียน นักศึกษา กว่า 500 คนเข้าร่วมกิจกรรม
เมื่อวานนี้ (1 กันยายน 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา)​ และ รัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) พร้อมด้วย ผู้ช่วยรัฐมนตรีกว่าการกระทรวงทรัพยากรธรรมชาติและสิ่งแวดล้อม (นายนพดล พลเสน) เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม (นายธเนศพล ธนบุณยวัฒน์) และคณะผู้บริหารระดับสูงกระทรวงทรัพยากรธรรมชาติและสิ่งแวดล้อม ร่วมวางพวงมาลาเพื่อรําลึกถึงการจากไปของ สืบ นาคะสเถียร อดีตหัวหน้าเขตรักษาพันธุ์สัตว์ป่าห้ววขาแข้ง ครบรอบ 29 ปี ผู้เริ่มต้นจุดประกายงานด้านการอนุรักษ์ พร้อมมอบทุนการศึกษาแก่เด็กนักเรียน บุตรของเจ้าหน้าที่พิทักษ์ป่า โดยมี โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เป็นประธานปล่อยสัตว์ป่าคืนสู่ธรรมชาติ จํานวน 100 ตัว ประกอบด้วย เก้ง จํานวน 30 ตัว และละองละมั่งอีก 70 ตัว หลังจากนั้นจึงเดินทางไปตรวจเยี่ยมพื้นที่อ่างเก็บน้ําทับเสลา (เขื่อนทับเสลา)​ รับฟังการบรรยายเกี่ยวกับโครงการในพื้นที่อนุรักษ์ และพบปะประชาชนตามโครงการ คทช. จังหวัดอุทัยธานี